CELEX: 62010CA0200
Language: el
Date: 2011-05-05 00:00:00
Title: Υπόθεση C-200/10 P: Απόφαση του Δικαστηρίου (όγδοο τμήμα) της 5ης Μαΐου 2011 — Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά Ευρωπαϊκής Επιτροπής (Αίτηση αναιρέσεως — Ρήτρα διαιτησίας — Σύμβαση αφορώσα την κοινοτική οικονομική στήριξη που χορηγήθηκε σε ένα σχέδιο στο πλαίσιο του προγράμματος «eContent» — Καταγγελία συμβάσεως εκ μέρους της Επιτροπής — Κάλυψη των επιλεξίμων δαπανών — Αιτιολόγηση της αποφάσεως του Γενικού Δικαστηρίου)

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/7
            
         Απόφαση του Δικαστηρίου (όγδοο τμήμα) της 5ης Μαΐου 2011 — Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά Ευρωπαϊκής Επιτροπής
   (Υπόθεση C-200/10 P) (1)
   
   (Αίτηση αναιρέσεως - Ρήτρα διαιτησίας - Σύμβαση αφορώσα την κοινοτική οικονομική στήριξη που χορηγήθηκε σε ένα σχέδιο στο πλαίσιο του προγράμματος «eContent» - Καταγγελία συμβάσεως εκ μέρους της Επιτροπής - Κάλυψη των επιλεξίμων δαπανών - Αιτιολόγηση της αποφάσεως του Γενικού Δικαστηρίου)
   2011/C 186/11
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (εκπρόσωπος: Ν. Κορογιαννάκης, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: E. Manhaeve, καθώς και D. Philippe και M. Gouden, δικηγόροι)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 9ης Φεβρουαρίου 2010, T-340/07, Ευρωπαϊκή Δυναμική κατά Επιτροπής, με την οποία το Γενικό Δικαστήριο απέρριψε αγωγή στηριζόμενη σε ρήτρα διαιτησίας με αίτημα να υποχρεωθεί η Επιτροπή να καταβάλει, αφενός, τα ποσά τα οποία η ενάγουσα ισχυρίστηκε ότι της οφείλονται και, αφετέρου, αποζημίωση λόγω της καταγγελίας συμβάσεως αφορώσας την κοινοτική στήριξη που χορηγήθηκε στο σχέδιο «e-Content Exposure and Business Opportunities» («EEBO») (σύμβαση αριθ. EDC-53007 EEBO/27873), συναφθείσας στο πλαίσιο του πολυετούς κοινοτικού προγράμματος για την τόνωση της αναπτύξεως και της χρήσεως του ευρωπαϊκού ψηφιακού περιεχομένου στα παγκόσμια δίκτυα, καθώς και για την προώθηση της γλωσσικής ποικιλότητας στην κοινωνία των πληροφοριών (Πρόγραμμα «eContent»)
   
      Διατακτικό
   
   Το Δικαστήριο αποφασίζει:
   
               1)
            
            
               Ακυρώνει την απόφαση του Γενικού Δικαστηρίου της Ευρωπαϊκής Ένωσης της 9ης Φεβρουαρίου 2010, T-340/07, Ευρωπαϊκή Δυναμική κατά Επιτροπής, με την οποία το Γενικό Δικαστήριο παρέλειψε να αποφανθεί επί των αιτημάτων της Ευρωπαϊκής Δυναμικής — Προηγμένα Συστήματα Τηλεπικοινωνιών Πληροφορικής και Τηλεματικής AE, τα οποία είναι να υποχρεωθεί η Επιτροπή να της καταβάλει, παρά την καταγγελία της συμβάσεως EDC 53007 EEBO/27.873, ποσό 172 588,62 ευρώ που αντιστοιχεί στις δαπάνες που δεν έχει καλύψει ακόμη η Επιτροπή στις οποίες προέβη η εταιρία αυτή στο πλαίσιο της ως άνω συμβάσεως.
            
         
               2)
            
            
               Παραπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης για να αποφανθεί επί των εν λόγω αιτημάτων της Ευρωπαϊκής Δυναμικής — Προηγμένα Συστήματα Τηλεπικοινωνιών Πληροφορικής και Τηλεματικής AE.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 179 της 3.7.2010.